./data/stoa0275/stoa002/stoa0275.stoa002.opp-lat1.xml
Tertullian
Nimirum Sterculus, et Mutunus, etLarentina provexit hoc imperium  Unus Romanorum destinatusa suis deis dominationi populus  Peregrinos enim non putem extraneopotius populo factum voluisse quam suo, ut fierent desertoreset destitutores, immo proditores patrii soli, in quo nati,adulti, nobilitati sepultique sunt  Ita ne Iuppiter quidem Cretamsuam Romanis fascibus concuti sineret, oblitus antrum illud Idaeumet aera Corybantia et nutricis suae illic iucundissimum odorem Nonne omni Capitolio tumulum illum suum praeposuisset, ut illapotius terra regnaret quae Iovis cineres texit? Vellet Iuno Punicamurbem posthabita Samo dilectam et utique Aeneadarum ignibusadoleri? Quod sciamhic illius arma,Hic currus fuit, hoc regnum dea gentibus esse,Si qua fata sinant, iam tunc tenditque fovetque Misera adversus fata non valuit! Nec tamen tantum honoris Romanifatis decreverunt, ut dedentibus Carthaginem sibi, quantumLarentinae  Sed dei isti conferendi regni in potestate non sunt Si regnavit enim luppiter Cretae et Saturnus Italiae et Isis Aegypte,et homines regnaverunt, quibus etiam operati plerique traduntur Ita qui servit, et dominos facit, et dediticius Admeti civesRomanos imperio auget, dum liberalem cultorem suum Croesumambiguis sortibus fallendo perdidit  Quid timebat deus verumconstanter praenuntiare regno excidendum ei esse? Aucti potestateregnandi quoque veluti urbes suas tueri unquam potuissent! SiRomanis praestitisse valuerunt, cur Athenas a Xerxe Minerva nondefendit? vel cur Delphos de manu Pyrrhi Apollo non eruit?Servant urbem Romam qui suas perdiderunt, si hoc religiositasRomana meruit  Atqui non post summum imperium auctis iamrebus superstitio quaesita est? Etsi a Numa sacra introducta sunt,nondum tamen aut simulacris aut templis res vestras divina frustrabant Frugi religio et paupertina superstitio; altaria temeraria etvasa sordida, et nidor parvus ex illis, et deus ipse nusquam Ergo non ante religiosi quam maiores, quia religiosi  Atquin quomodosummam ob religionem et deorum profundissimam curam imperiumRomanis quaesitum videri possit, quod laesis potius deisauctum est? Nisi fallor enim omne regnum vel imperium bellisquaeritur et bellis ampliatur  Porro laeduntur victoribus et deiurbis  Nam eadem strages et moenium et templorum, parescaedes et civium et sacerdotum, eaedem rapinae profanorum etsacrorum  Tot sacrilegia Romanorum quot tropaea, tot deindede deis quot de gentibus triumphi  Manent et simulacra captiva,et utique si sentiunt victores suos, non amant  Sed quia nihilsentiunt, inpune laeduntur, et quia inpune laeduntur, frustra adorantur Itaque quorum fastigium per victorias adultum est, nonpossunt videri religionis meritis excrevisse, sive crescendo laesoresreligionis, sive laedendo creverunt  Regnum universae nationessuis quaeque temporibus habuerunt, ut Assyrii, ut Medi, utPersae, ut Aegyptii; est et adhuc penes quosdam, et tamen quiamiserunt, non sine religionibus et cultu et depropitiorum deorummorabantur, donec postremo Romanis cessit universa paene dominatio Sors temporum ita volutavit regna  Quaerite quis temporumvices ordinavit  Idem regna dispensat, et nunc penesRomanos eam summam tanquam pecuniam de multis nominibusexactam in unam arcam congregavit  Quid de ea statuerit sciuntproximi ei